1. Úvod

Vo väzbe na ambície SR pristúpiť ku zmluve s EÚ bude nevyhnutné pokračovať v procese transformácie a reštrukturalizácie ŽSR s cieľom vytvoriť rovnocenné podmienky na fungovanie ŽSR ako manažéra infraštruktúry v porovnaní so súčasnými  manažérmi infraštruktúry v štátoch EÚ. 

Reálne ekonomické podmienky, v ktorých ŽSR pôsobia, si vyžadujú pri ďalšej realizácii Projektu uplatniť plán konsolidačnej funkcie Železníc SR tak, aby mohli byť naplnené základné požiadavky cieľového stavu ŽSR.

2.  Cieľový stav ŽSR 

Výsledky kodanskej schôdze vrcholných predstaviteľov členských štátov EÚ, na ktorej bola Slovenská republika pozvaná k pristúpeniu k zmluve s EÚ, vymedzili požiadavky na dosiahnutie cieľového stavu tak, aby boli ŽSR schopné pôsobiť na dopravnom trhu v súlade s prijatými smernicami európskeho parlamentu. S tým cieľom bude potrebné, aby ŽSR v cieľovom roku (cca v roku 2007) plnili následovné funkcie:

2.1. ŽSR budú vykonávať hlavnú činnosť (core business) na tratiach t. č. zaradených do 
1. kategórie. Na tratiach t. č. zaradených do 2. a 3. kategórie budú túto činnosť vykonávať len za podmienky, že tieto nebudú prevedené pod správu VÚC, alebo iných subjektov v zmysle transformačných projektov regionálnych dráh.
2.2. ŽSR prispôsobia svoju štruktúru a rozsah činností tak, aby mohli ako manažér infraštruktúry poskytovať služby v súlade so Smernicou EP a Rady č. 2001/14/ES uvedené v prílohe II tejto smernice, t. j. budú:
a/ povinne poskytovať služby súvisiace s minimálnym prístupovým balíkom podľa bodu 1 prílohy č. II Smernice (spracovanie žiadostí o pridelenie kapacity; právo na využitie kapacity, ktorá je poskytnutá; použitie výhybiek a odbočiek; riadenie vlakov, vrátane signalizácie, regulácie, odbavovania, spojenia a zabezpečenia informácií o pohybe vlakov; všetky ostatné informácie potrebné na realizáciu alebo prevádzku dopravných služieb, pre ktoré bola kapacita poskytnutá).
V poplatku za používanie železničnej dopravnej cesty vypočítavaného na báze nákladov bezprostredne spojených s jazdou vlaku môžu byť iba tieto služby.
b/ povinne poskytovať služby súvisiace s traťovým prístupom k servisným zariadeniam podľa bodu 2 prílohy č.II Smernice (používanie el. napájacieho zariadenia trakčného prúdu, ak je k dispozícii; zariadenia na doplnenie paliva; osobné stanice, ich budovy a zariadenia; nákladné terminály; zriaďovacie stanice; zariadenia na zostavovanie vlakov; odstavné koľaje; údržbárske a iné technické zariadenia) za podmienky podľa článku 5 tejto Smernice, t. j. že  pre poskytovanie týchto služieb neexistuje alternatíva (konkurencia),
ŽSR môžu odmietnuť tieto služby iba ak existujú na trhu reálne alternatívy (konkurencia). Pri stanovení ceny služieb sa má prihliadať na konkurenčnú situáciu železničnej dopravy. 
c/ poskytovať doplnkové služby, uvedené v bode 3 prílohy č. II Smernice (trakčný prúd; predbežné vykurovanie osobných vlakov; dodávku paliva, posunovacie a všetky ostatné služby poskytované vyššie uvedenými zariadeniami prístupových služieb; špecifické dohody s dopravcami), a to za podmienky, že ak budú  ponúkané, musia byť objednávateľom poskytnuté nediskriminačným spôsobom,
d/ môže poskytovať vedľajšie služby podľa bodu 4 prílohy č.II Smernice (prístup k telekomunikačnej sieti; poskytovanie doplnkových informácií; technická kontrola dopravných prostriedkov).
Ceny za služby uvedené v bode 2.2. c/ a d/ je treba stanoviť ako zvláštnu úhradu. Musia sa vzťahovať na náklady potrebné na ich zabezpečenie a na skutočnú mieru využitia.

2.3. ŽSR budú výkon svojich funkcií realizovať v rámci flexibilnej, procesne orientovanej organizačnej štruktúry, ktorá bude schopná pružne reagovať na zmeny prostredia. Tzn. ŽSR ako manažér infraštruktúry bude vlastnými kapacitami realizovať  len tie  činnosti pre podporu služieb, uvedených v bode 2.2., pre ktoré neexistuje mimo ŽSR žiadna alternatíva, resp. nákup týchto služieb z externého prostredia  by bol pre ŽSR nevýhodný, alebo vybudovanie vlastných kapacít (rozšírenie ostatných činností) by bolo nerentabilné.
2.4. Ceny služieb, uvedených v bode 2.2., bude potrebné stanovovať pri odlišných bázach a spôsoboch v porovnaní so súčasným systémom. V súlade s článkom 4 ods. 1. a 2. Smernice 14/2001/ES ŽSR stanovia základný poplatok zahrnujúci služby uvedené v odstavci 2.2. a/ (resp. a/ aj b/) a  individuálne poplatky za služby uvedené v bodoch b/, c/, a d/. Poplatok bude takto spĺňať všetky podmienky nezávislého infraštrukturálneho manažéra, ktorý nie je nijakým spôsobom spojený s akýmkoľvek operátorom. Pri stanovovaní poplatkov sa bude vychádzať z rámcov stanovených v legislatíve SR a EÚ. Odvolacím orgánom v prípade cenotvorby bude (podľa Smernice regulačný úrad), v našich podmienkach MDPT SR alebo iný poverený odvolací orgán štátnej správy.
2.5	Hospodárenie ŽSR bude minimálne vyrovnané, t. j. výdaje  budú kryté príjmami z poplatkov za použitie ŽDC, zo zisku z iných hospodárskych činností a  štátnej pomoci, resp. pomoci VÚC (podľa špecifikácie uvedenej v bode 2.1.). Štátna pomoc, resp. VÚC bude realizovaná priamymi transfermi zo štátneho rozpočtu (príp. z mimo rozpočtových zdrojov), resp. rozpočtov samosprávy a bude pokrývať straty z prevádzkovania dráhy a potreby rozvoja infraštruktúry podľa jasne vyšpecifikovaného systému  a na báze rovnocenných vzťahov. 

3. Súčasný stav ŽSR

Z  Programu transformácie a rozvoja železničnej dopravy do roku 2000, ktorý schválila vláda Slovenskej republiky uznesením č.499/1995 zo dňa 4.7.1995, vyplynula úloha transformovať Železnice Slovenskej republiky na obchodnú spoločnosť, zriadenú osobitným zákonom od 1. januára 1998.
Návrh zásad zákona o Železniciach Slovenskej republiky, akciovej spoločnosti, bol zaradený do plánu legislatívnych úloh na rok 1996 a predložený na rokovanie vlády Slovenskej republiky pod číslom 5397/M-96 v júni 1996. Vláda svojím Uznesením č.495 z 1.júla 1997 rozhodla o zmene termínu splnenia úlohy, vyplývajúcej z  Uznesenia vlády SR č.499/1995 a určila vypracovať nový  zákon o Železniciach Slovenskej republiky, a. s. do 31.12.1997. Na návrh Ministerstva dopravy, pôšt a telekomunikácii Slovenskej republiky bolo Uznesenie vlády SR č. 499/95 zrušené Uznesením vlády SR č.489 zo dňa 9.6.1999 z dôvodu pripravovanej novej koncepcie ekonomickej stabilizácie a transformácie ŽSR, ktorá bola predložená Ministerstvom dopravy, pôšt a telekomunikácii do vlády.
Vláda SR na základe predloženého analytického materiálu o ekonomickej stabilizácii a transformácii Železníc SR a spracovaného Scenára č.6 rozhodla uznesením č. 544/1999 zo dňa 30.6.1999 prijať návrh ekonomickej stabilizácie a transformácie Železníc SR. Uznesením vlády SR č.544/1999, časť C.5. bolo uložené spracovať v spolupráci so Železnicami Slovenskej republiky a medzinárodným tendrom určeným nezávislým subjektom ”Projekt transformácie a reštrukturalizácie Železníc SR” tak, aby k jeho aplikácii mohlo dôjsť najneskôr od 1.1.2000 (vrátane implementačných krokov a pilotných projektov zabezpečujúcich jeho realizáciu). 
Uznesenie vlády č. 544/1998 sa vyhodnocuje samostatne a predkladá sa na MF SR polročne.
Uznesením  vlády SR č. 830/2000 zo dňa 18.10.2000 bol schválený ”Projekt transformácie a reštrukturalizácie Železníc SR”(ďalej len ”Projekt”), fyzické a účtovné oddelenie správy a prevádzky železničnej dopravnej cesty od dopravných a obchodných činností, oddlženie Železníc SR v objeme a časovom horizonte stanovenom ”Projektom”.
Prehľad o rozhodujúcich uzneseniach vlády SR a o ich plnení je uvedený v Prílohe č. 10.

3.1. Prehľad o  činnostiach na ŽSR – súčasný stav

Železnice SR zabezpečujú výkon svojich funkcií v okruhu hlavnej činnosti (výkony na základe zmluvy o výkonoch vo verejnom záujme a ďalšie výkony v rámci hlavnej činnosti) a v okruhu ostatných činností (výkony organizačne zabezpečované najmä vnútornými organizačnými zložkami zapísanými v obchodnom registri).

3.1.1. Hlavná činnosť 

Výkony hlavnej činnosti (verejný záujem) sú zabezpečované základnými pracoviskami:
správami riadenia dopravy (správa siete) – dispečerský aparát, železničné stanice, ktoré zabezpečujú najmä riadenie prevádzky osobnej a nákladnej dopravy, riadenie posunových prác a komplexnú prípravu vlakovej dokumentácie podľa grafikonu vlakovej dopravy.
správami železničných tratí a stavieb (údržba) – traťové, tunelové a budovné obvody, mechanizačné, dopravné a regeneračné strediská, ktoré zabezpečujú najmä činnosti súvisiace s preventívnou a diagnostickou činnosťou, opravou a údržbou tratí, tunelov, pozemných budov, kotolní, výmenníkových staníc a ostatných stavieb železničného spodku (napr. rampy, nákladištia, výpusty, ochranné valy a steny).
mostnými obvodmi (údržba) – ktoré zabezpečujú najmä výkony spojené s diagnostickou činnosťou, opravou a údržbou mostov a prostredníctvom vlastnej mechanizácie sa zúčastňujú aj na údržbových prácach tratí.
správami oznamovacej a zabezpečovacej  techniky (údržba) – návestné, káblové, telekomunikačné obvody, prevádzkové laboratóriá, ktoré zabezpečujú najmä činnosti súvisiace s preventívnou a diagnostickou činnosťou, opravou a údržbou zariadení oznamovacej, zabezpečovacej techniky a vedení pre riadenie železničnej dopravy.
správami energetiky a elektrotechniky (údržba) – obvody elektrickej trakcie, silnoprúdových, elektrotechnických zariadení, energetické oddelenia, ktoré zabezpečujú najmä obsluhu, prevádzku, opravy a údržbu elektrických zariadení, náhradných zdrojov elektriny, diagnostiku, opravy a údržbu trakčného vedenia, napájacích, spínacích staníc trakčnej prúdovej sústavy a špeciálnych elektrotechnických zariadení, napájania zabezpečovacích zariadení, metrológiu elektrických tratí, sprostredkovanie nákupu a dodávok elektrickej energie, tepla, plynu.
Výkony vo väzbe na objednávku verejného záujmu sú vykonávané na všetkých tratiach v správe ŽSR, teda aj s prevádzkou dopravy na dráhe aj bez prevádzky dopravy na dráhe. 
Uvedené organizačné jednotky ŽDC vykonávajú v rámci vlastných kapacít aj iné činnosti (vnútropodnikové a pre externé prostredie), ktoré nie sú zahrnuté do verejného záujmu (napr. závodová doprava, výkony kotolní, závodných jedální, ubytovacích zariadení, čistiaca stanica, opravy zariadení, opravy a údržba vlečiek, stavebná výroba vo vlastnej réžii, regenerácia použitého materiálu, prenájom nebytových priestorov a pozemkov a iné).
Ceny služieb súvisiace s používaním železničnej dopravnej cesty tak, ako sú uvedené v odstavci 2.2. sú v súčasnosti stanovené jednou globálnou dvojzložkovou cenou, zahrnujúcou fixné i variabilné náklady. 

V rámci hlavnej činnosti realizujú ŽSR výkony a činnosti súvisiace s Konsolidačnou funkciou, najmä obsluha dlhovej služby, ktoré nie sú zahrnuté do VVZ a nemajú zabezpečené krytie výdajov vlastnými príjmami.

3.1.2. Ostatná činnosť 

Výkony v okruhu ostatných činností sú v prevažnej miere zabezpečované vnútornými organizačnými jednotkami s charakterom odštepných závodov (ďalej VOJ) - Železničné zdravotníctvo, Ústredný inštitút vzdelávania a psychológie, Závod protipožiarnej ochrany, Stredisko informatiky, Stredisko hospodárenia s majetkom, Zásobovacie závody v Košiciach a Trnave, Závod služieb železníc, Stredisko železničnej geodézie, Stredné odborné učilištia v Bratislave, Trenčíne a Košiciach, Výskumný a vývojový ústav, Projektové stredisko a Železničné telekomunikácie a tiež prostredníctvom základných pracovísk vo vnútri železničnej dopravnej cesty. 
Tieto VOJ realizujú výkony, ktorými je v zmysle uzavretých zmlúv o výkonoch vo verejnom záujme na rok 2002 a 2003 zaťažovaná aj dopravná cesta:
Výkony ostatných činností poskytované medzi VOJ vo vnútri ŽDC: 
Poskytovanie výkonov: čistenie kanalizácií, likvidácia odpadu, dodávka médií  (elektrickej energie, vodného, stočného, tepla), výkony mechanizmov, výkony dopravných stredísk
Výkony ostatných činností od ostatných VOJ ŽSR:
•	stravovacie služby, ubytovacie služby, ústredný technický archív, výkony tlačiarne ŽSR, služby obstarania, skladovania a expedície materiálu a DHM, rekondičné pobyty, pranie bielizne, 
•	výkony prevencie a represie - požiarna ochrana, geodetické služby, závodná zdravotná služba v zmysle zákona č. 330/1996 Z.z. o BOZP, 
•	výkony školstva a psychológie, výkony výskumného ústavu železníc – riešenie úloh RVT, kalibrácia, certifikácia, výkony v rámci projektovej a predprojektovej dokumentácie, 
•	výkony informatiky, v tom: udržiavanie a opravy PC, udržovanie, doplňovanie programov a prevádzka projektov informačného systému (ZEIS, ZBIS, IRIS – N, SAP – R/3, personalistika, databázy technickej dokumentácie a ďalšie, pravidelné výstupy z týchto projektov sú vo forme zostáv alebo v elektronickej forme, prípadne ich kombinácia).
Z uvedeného prehľadu činností vyplýva, že ŽSR v porovnaní s cieľovým stavom (pozri časť 2) zabezpečujú množstvo činností nespadajúcich do definície ”povinných služieb” podľa Smernice EP č. 2001/14/ES, vrátane činností z konsolidačnej funkcie. 
Všetky navrhované opatrenia na úrovni ŽSR a štátu smerujú k zabezpečeniu cieľového stavu a k eliminácii negatívnych vplyvov na kvalitu poskytovaných služieb, financovanie a veriteľské riziká.  

3.2.  Vývoj zadlženosti do roku 2002

Predložené bilancie majetku (príloha č.1), nákladov a výnosov a finančná analýza preukazujú kritickú finančnú situáciu. Negatívny vývoj zaznamenala najmä oblasť cudzích zdrojov, ktorej rast ovplyvnila potreba krytia pohľadávky - straty z výkonov vo verejnom záujme ako dôsledok neplnenia záväzkov zo strany štátu, krytie celkovej straty z bežného hospodárenia ŽSR do výšky ekonomicky neoprávnených nákladov a financovanie investičnej výstavby.
K 01.01.2002 prešla časť cudzích zdrojov do majetkovej bilancie ŽS, a. s.. Cudzie zdroje rástli v celom popisovanom období, čo bolo spôsobené rastom bankových úverov, najmä so štátnou zárukou. Systémovo nešpecifikované financovanie prevádzkových potrieb verejného záujmu a investičnej výstavby bolo dlhodobo kryté úvermi so štátnou zárukou, pričom nebol vyvolávaný tlak na efektivitu zdrojov financovania a celkové potreby. Jednotlivé úvery so štátnou zárukou, a v konečnom dôsledku aj ďalšie úvery na prekrytie prevádzkových a investičných činností museli byť neskoršie refinancované reštrukturalizačnými úvermi (napr.  úvery FUJI Bank, VÚB, SLSP, IPB,  prevzaté Letters of Comfort). K 31.12.2002 predstavujú úvery so št. zárukou objem 36,61 mld Sk s rôznou dĺžkou a spôsobom splatenia.
Tab.: Vývoj cudzích zdrojov za roky 1998 - 2002
 (v tis. Sk)	Stav k 31.12.1998	Stav k 31.12.1999	Stav k 31.12.2000	Stav k 31.12.2001	Stav k 1.1.2002	Stav k 31.12.2002	Rozdiel   2001 - 1998	Rozdiel   2002 - 1998	
Rezervy	1 228 182	2 071 342	1 946 326	1 229 489	1 229 489	44 528	1 307	-1 183 654	
- rezervy zákonné	208 630	266 154	0	1 600	1 600	0	-207 030	-208 630	
- rezerva na kurz. straty	1 019 552	1 805 188	1 946 326	1 227 889	1 227 889	44 528	208 337	-975 024	
Dlhodobé záväzky	4 350 090	2 928 947	2 655 908	3 660 497	2 790 743	1 141 661	-689 593	-3 208 429	
- dl. prij. preddavky	0	0	0	38	0	20	38	20	
- emitované dlhopisy	1 000 000	1 000 000	0	0	0	0	-1 000 000	-1 000 000	
- dl. zmenky na úhradu	227 824	0	0	319 068	110 917	110 635	91 244	-117 189	
- ost. dl. záväzky	3 122 266	1 928 947	2 655 908	3 341 391	2 679 826	1 031 006	219 125	-2 091 260	
Krátkodobé záväzky	9 605 165	13 750 941	11 978 236	12 057 925	9 364 447	9 623 156	2 452 760	17 991	
- záväzky z obch. styku	5 229 626	6 753 321	7 428 849	6 346 160	3 947 269	6 040 308	1 116 534	810 682	
- záv. voči spol. a združ.	330	330	422	422	422	422	92	92	
- záväzky voči zam.	42 040	24 427	20 808	18 773	4 208	3 064	-23 267	-38 976	
- záväzky zo soc zabezp.	3 169 933	5 832 649	3 033 837	4 004 235	4 004 235	2 645 638	834 302	-524 295	
- štátne daňové záväzky	613 139	536 784	893 233	562 420	562 326	14 308	-50 719	-598 831	
- iné záväzky	550 097	603 430	601 087	1 125 915	845 987	919 416	575 818	369 319	
Bank. úvery a výpom.	16 952 237	21 458 252	26 674 068	38 738 329	32 847 996	38 320 553	21 786 092	21 368 316	
- dlhodobé	6 682 704	12 862 947	24 159 556	34 926 944	29 293 092	37 617 984	28 244 240	30 935 280	
- bežné	10 249 533	8 554 787	1 438 780	3 746 385	3 554 904	702 569	-6 503 148	-9 546 964	
- krátkodobé fin. výpom.	20 000	40 518	1 075 732	65 000	0	0	45 000	-20 000	
CUDZIE ZDROJE SPOLU	32 135 674	40 209 482	43 254 538	55 686 240	46 232 675	49 129 898	23 550 566	16 994 224	
HV minulých rokov	-4 331 458	-10 181 171	-15 384 252	-19 417 994	-7 772 510	-8 354 784	-15 086 536	-4 023 326	
Stále aktíva	54 141 640	54 585 790	55 326 653	65 226 501	46 983 264	54 920 012	11 084 861	778 372	
- HIM	53 299 558	53 743 214	54 316 645	64 213 583	46 605 751	54 564 295	10 914 025	1 264 737	
Obežné aktíva	7 770 533	9 708 658	9 833 951	28 639 233	21 253 487	19 652 207	20 868 700	11 881 674	
- Pohľ. voči štátu, z toho:	10 415 700	13 614 792	10 940 777	18 639 518	15 473 518	14 631 274	8 223 818	4 215 574	
istina *	10 415 700	13 614 792	10 940 777	11 271 378	9 307 132	7 712 402	855 678	-2 703 298	
zúčtované úroky	0	0	0	7 368 140	6 166 386	6 918 872	7 368 140	6 918 872	
* 	vrátane čiastky, ktorá bola zahrnutá v prísl. rokoch v dohad. položkách a násl. uznaná

Analýzou vývoja za roky 1994 - 2002 je možné prísť k nasledovným záverom (dôvodom celkovej zadlženosti ŽSR):
•	legislatívna a systémová nejednoznačnosť výkladu verejného záujmu v oblasti železničnej dopravy. Verejný záujem je z pohľadu financovania ponímaný ako rozsah finančných prostriedkov určených štátnym rozpočtom na krytie strát z výkonov vo verejnom záujme. 
•	nejednoznačnosť systémového rámca pre ekonomické hodnotenie výkonov vo verejnom záujme. Nie sú definované jednoznačné pravidlá pre stanovenie opodstatnených nákladov (nie je stanovená minimálna obslužnosť sídiel na území SR, pravidlá financovania v rámci i nad rámec minimálnej obslužnosti, a teda aj jednoznačné pravidlá pre stanovenie ekonomicky oprávnených nákladov, minimálne štandardy kvality, pravidlá spolupráce dopravných systémov). V dôsledku uvedeného neboli dlhodobo zúčtované straty za realizované výkony vo verejnom záujme.
•	nejednoznačnosť systémového rámca pre kalkuláciu regulovaných cien za používanie železničnej dopravnej cesty a vlastného cieľa regulácie. Sadzobníky poplatkov za použitie ŽDC osobnou dopravou sú neprimerane nízke. Takto stanovenou reguláciou sa priamo predurčovalo krížové financovanie prevádzkovania dráhy na úkor nákladnej dopravy. Od 1.7.1999 neboli ceny menené a sú z hľadiska nových podmienok (od 1.1.2002), ale najmä vplyvom inflácie a zmeny DPH deformované. V rokoch 1994 – 2001 sa táto deformácia prejavila tiež v tom, že do EON pre VVZ v osobnej doprave boli zahrnuté len náklady napočítané z vecných výkonov a platných cien a nie z celkových EON ŽDC súvisiacich s osobnou dopravou. Tento systém priamo ovplyvnil nekrytie objektívnych potrieb ŽDC v sledovanom období v čiastke 11 mld Sk (pozri prílohu č.2a), čo generovalo ďalšiu stratu za celé ŽSR.
Náklady z ceny za dopravné výkony v jednotlivých dopravných systémoch sú neporovnateľné z dôvodu, že dopravcovia sú vystavení rôznym nákladom za použitie dopravnej cesty a navyše sú bez internalizácie externých nákladov, ktoré sú diametrálne odlišné u jednotlivých systémov.
•	realizácia štátnej dopravnej politiky z centra bez zodpovednostnej účasti zainteresovaných regiónov. Je potrebné definovať predmet a rozsah verejného záujmu (ktoré trate, aké služby a pri akej kvalite).
•	nevyvážená infraštrukturálna politika štátu a z toho plynúca nevyvážená investičná politika ŽSR. V porovnaní s cestnou infraštruktúrou bolo krytie výdavkov prenesené na ŽSR. Odsúhlasené investičné projekty (koncepcie rozvoja, medzinárodné dohovory) nemali reálne finančné krytie (investičný transfer konvergujúci v hladine 400 mil. Sk ročne) a toto krytie bolo suplované rôznymi nepriamymi formami financovania (najmä úvermi).  
•	organizačná štruktúra ŽSR (prispôsobená značnému rozsahu centralizácie) a z toho vyplývajúca nepružnosť a nízky stupeň adaptability na trhové i ekonomické podmienky.

Pohľadávky
Najväčší rozsah pohľadávok evidujú ŽSR vo vzťahu k štátu za výkony vo verejnom záujme za roky 1994 – 2001, a to v celkovom objeme 13 111 mil. Sk. Táto pohľadávka je tvorená:
•	potvrdenou istinou (audítorom a Protokolom o vyhodnotení zmluvy o výkonoch vo verejnom záujme za rok 1994 – 2001 medzi MDPT SR a ŽSR), ktorá k 31.12.2002 predstavuje hodnotu 6 192,13 mil. Sk;
•	úrokmi z omeškania za dlžné istiny rokov 1994-2001 v objeme 6 918,87 mil. Sk, ktoré boli stanovené v súlade s ustanoveniami Obchodného zákonníka a na základe metodiky potvrdenej Ministerstvom dopravy, pôšt a telekomunikácií SR dňa 04.02.2003 (potvrdená metodika je súhlasná s Variantom A Scenára č.2 spracovaného audítorskou spoločnosťou Ernst&Young na základe požiadavky ŽSR a MDPT SR). Prehľad kvantifikácie pohľadávky je v Prílohe č.2b.
Pohľadávka v objeme 13 111 mil. Sk je očistená (úroky, istina) o došlé úhrady v rokoch 1999-2002 a o objem istiny a úrokov vložených do ŽS, a. s.. V roku 2002 je zúčtovaná, v súlade so zákonom o účtovníctve a vo väzbe na výkony realizované podľa Zmluvy o výkonoch vo verejnom záujme na rok 2002, do dohadných účtov aktívnych čiastka 1 520,27 mil. Sk. Výška pohľadávky sa v januári 2003 znížila vplyvom dobehu poslednej tranže z FNM o 1 000 mil. Sk, a teda vykvantifikovaná pohľadávka k 31.12.2002 je po zahrnutí tohoto vplyvu vo výške 12 111 mil. Sk. Pre účely prevzatia dlhu štátu ako jedného z cieľov materiálu je výška pohľadávky v objeme 13 631,3 mil. Sk, z toho 12 111 mil. Sk za roky 1994-2001 a 1 520,3 mil. Sk za rok 2002 (zatiaľ výška pohľadávky nie je potvrdená auditom a protokolárne Ministerstvom DPT SR).
ŽSR prevzali vrámci delenia pohľadávku z vnútroštátnej prepravy v čiastke 831,13 mil. Sk, ktorá sa v roku 2002 znížila na 152,6 mil. Sk. Príjem bol použitý na úhradu záväzkov z obchodného styku.

3.3. Konsolidačná funkcia

Plnenie konsolidačnej funkcie vyplynula pre ŽSR z  realizácie prijatého projektu transformácie. Rozsah, vecné plnenie, ako aj finančné potreby konsolidačnej funkcie vymedzuje doterajší právny stav plnenia jednotlivých činností na ŽSR.
A.	ŽSR prevzali k 01.01.2002 ako konsolidačnú funkciu plynúcu z rozdelenia ŽSR:
•	správu hnuteľného a nehnuteľného majetku, ktorý bol vyňatý z ucelených častí majetku vložených do ŽS, a. s. z dôvodu nevysporiadania majetku, prebytočnosti a nepotrebnosti k výkonu základného predmetu činnosti ŽS, a. s.. ŽSR sú povinné vysporiadať vlastníctvo nehnuteľností podľa Čl. I. § 6 ods.2 a Čl. II. § 6 ods.1 písm.i) zákona č.259/2001 Z.z. v prospech štátu s následnou povinnosťou vkladu príslušných nehnuteľností do základného imania Železničnej spoločnosti, a. s.(§ 6 ods.3 a 4).
Náklady potrebné na vysporiadanie zahŕňajú geometrické plány, výkup, vyňatie z PPF a LPF, znalecké posudky vrátane podkladov, dokumentácia k stavbám, notárske osvedčenie vlastníctva a správne poplatky. Nie sú v nich zahrnuté režijné náklady ŽSR, náklady spojené s ocenením nehnuteľností pre vklad do ŽS, a. s. a náklady spojené s auditom na potvrdenie prechodu majetku na ŽS, a. s. K 1.1.2002 ŽSR evidovali  nevysporiadané nehnuteľnosti v hodnote 3 939 mil. Sk.
•	finančné záväzky z úverov so štátnou zárukou, ktoré nemali ako účel použitia obstaranie majetku vkladaného do ŽS, a. s. a v nasledujúcich obdobiach boli vyčlenené z financovania v rámci zmluvy o výkonoch vo verejnom záujme. Stav úverov k 1.1.2002 bol vo výške 29 515  mil. Sk (príloha č.5).
•	povinnosť vysporiadať záväzky voči verejnoprávnym inštitúciám (VPI) a daňovým úradom, ktoré po 31. 12. 2001 zostali na nových  ŽSR, i keď sa týkali aj  tých častí unitárnych ŽSR, ktoré boli predmetom  vkladu do ŽS, a. s.. Objem týchto záväzkov bol k 1.1.2002 bol vo výške 4 503 mil. Sk, pričom v roku 2002 sa zvýšili o čiastku vyrubených penále zo strany VPI, ktoré k 31.12.2002 predstavujú hodnotu 
6 088 mil. Sk.
•	splátky finančných záväzkov voči MF SR poskytnutých na prefinancovanie obstaraných mechanizmov v rámci znižovania dlhu ruskej federácie, na prefinancovanie dlhu ŽSR voči energetickým rozvodným závodom, ako i záväzkov z obchodného styku. K 1.1.2002 predstavovala hodnota finančných záväzkov voči MF SR 3 102,4 mil. Sk (návratná finančná výpomoc /NFV 1/ v objeme 527,9 mil. Sk, NFV 2 v objeme 1 300 mil. Sk, splátka záväzku za FUJI Bank v objeme 1 274,5 mil. Sk).
•	správu prebytočného a neupotrebiteľného majetku (správa, udržiavanie, likvidácia, resp. zhodnocovanie). Stav prebytočného majetku k 1.1. 2002 bol vo výške 
1 640 mil. Sk.
V roku 2002  výdaje spojené so zabezpečením  konsolidačnej funkcie ŽSR  boli  riešené:
-	úverom so štátnou zárukou (JP Morgan, Ľudová banka) na krytie splátok istín a úrokov v objeme 7 840 mil. Sk;
-	finančnými prostriedkami z FNM (podľa rozhodnutia vlády SR ) v čiastke 3 115 mil. Sk, z toho 2 601 mil. Sk bolo účelovo poskytnuté na odvody daňovým úradom a verejnoprávnym inštitúciám a 514 mil. Sk na úhradu záväzkov voči rozvodným energetickým závodom,
-	nenávratnou finančnou výpomocou z prostriedkov  memorandovej položky na realizáciu štátnych záruk prostredníctvom FNM v čiastke 1 274, 5 mil. Sk na  uhradenú splátku voči FUJI Bank;
-	tržbami z ostatných činností a príspevkom z celopodnikových nákladov na krytie nákladov na správu nepotrebného a prebytočného majetku.

B.	Rozšírenie konsolidačnej funkcie z pohľadu naplnenia cieľového stavu (manažéra infraštruktúry podľa Smerníc EÚ):
Definícia cieľového stavu ŽSR a potreba jej naplnenia z pohľadu budúceho pôsobenia podľa smerníc EÚ rozširuje rozsah konsolidačnej funkcie o nasledovné činnosti:
•	obsluhu dlhovej služby spojenej s úvermi bez štátnej záruky a ostatnými finančnými záväzkami. Stav úverov bez štátnej záruky k 1.1.2002 bol vo výške 3 333 mil. Sk  (vysporiadanie úverov od SKB, investičné, prevádzkové a kontokorentné úvery), ostatných finančných záväzkov vo výške 483 mil. Sk (zmenkový úver_investície).  Prehľad parametrov úverov bez štátnej záruky je v príloha č. 5b.
•	vysporiadanie záväzkov z obchodného styku z pred 01.01.2002 v objeme 3 947 mil. Sk. 
•	zabezpečovanie ostatných nevyhnutných činností VOJ ako obslužných a doplnkových pre výkon hlavnej činnosti ŽSR, ktoré však z hľadiska efektívnosti nespĺňajú kritériá, resp. nie sú financované z iných fondov (napr. technickodokumentačné archívy, výskum, požiarna ochrana, zabezpečenie povinných školení pre zamestnancov, špecifické zdravotné výkony).
Kvantifikácia konsolidačnej funkcie za rok 2002, predpoklad na rok 2003 a ďalšie obdobia_bez oddlženia_ je uvedený v prílohe č. 4, s vplyvom oddlženia v prílohe č. 4a.

3.4. Prognóza na rok 2003

Celková strata ŽSR v roku 2003 je ovplyvnená tým, že zo ZVVZ boli pre rok 2003 vyňaté výnosy a náklady vyplývajúce z Konsolidačnej funkcie a z úverov zo štátnou zárukou. Strata je tvorená aj na ostatných činnostiach vplyvom straty na VOJ-Stredisko hospodárenia s majetkom, a to z činností súvisiacich s Konsolidačnou funkciou (správa prebytočného majetku a správa majetku, ktorý po vysporiadaní bude vložený do ŽS, a. s.). 
Tab. č.1.: Plán hospodárskeho výsledku na rok 2003 (tis. Sk)  -  bez opatrení štátu
	CELKOM	v tom HČ - ZVVZ	
Náklady celkom	16 362 860	10 633 347	
Tržby celkom	12 446 347	10 633 347	
 - tom úhrada zo ŠR	2 300 000	2 300 000	
Hospodársky výsledok celkom	-3 916 513	0	

Hospodárenie v rámci výkonov vo verejnom záujme je v pláne vyrovnané. EON ZVVZ na rok 2003 klesajú v porovnaní so skutočnosťou EON za rok 2002 v absolútnych hodnotách o 1 235 274 tis.Sk (pokles o 10,4%). Vecné výkony sú plánované v r. 2003 (po redukcii osobnej dopravy) vo výške 52 316 402 vlakových kilometrov. V porovnaní so skutočnosťou r. 2002 (56.882.653 vlkm) poklesnú výkony o 8,0%. Z uvedeného vyplýva, že EON klesajú vyšším tempom ako vecné výkony o 2,4 %, avšak pri zohľadnení predpokladanej miery inflácie v r. 2003, klesajú EON vyšším tempom ako vecné výkony až o 11,2 %-tuálneho bodu. 
Tab. č.2: Finančný plán – hrubý CF bez pohybu majetkových účtov  (tis. Sk)
S OPATRENIAMI	ŽSR	ŽSR+ŠTÁT	z toho KF	
Výdaje celkom	27 679 978	27 679 978	8 572 008	
1. Náklady celkom	16 362 860	16 362 860	3 095 212	
    z toho úroky 	3 350 000	3 350 000	2 830 212	
                         v tom úroky z úverov so štátnou zárukou	2 661 021	2 661 021	2 661 021	
2. Obstarávanie DHM a DNM (investície)	5 917 322	5 917 322	77 000	
    z toho Vysporiadanie majetku pre vklad do ŽS, a. s.	77 000	77 000	77 000	
 	Splatenie záväzkov z minulých období	1 626 000	1 626 000		
3. Dlhová služba (bez úrokov z úverov) celkom	5 399 796	5 399 796	5 399 796	
    z toho Splátky istín z úverov celkom	2 195 285	2 195 285	2 195 285	
                         v tom istiny z úverov so štátnou zárukou	623 074	623 074	623 074	
             Splátky starých záväzkov voči VPI (bez penále)	2 188 553	2 188 553	2 188 553	
             Splátka dlhu voči SFA	325 000	325 000	325 000	
             Splátka z deblokácie ruského dlhu	527 880	527 880	527 880	
             Ostatné finančné záväzky	163 078	163 078	163 078	
Príjmy celkom	17 660 669	22 986 147	6 592 278	
1. Tržby celkom (na krytie nákladov)	12 446 347	15 107 368	2 927 771	
     z toho Poplatok za použitie ŽDC	8 193 347	8 193 347		
                Neinvestičný transfer zo ŠR	2 300 000	2 300 000		
                Iné tržby	1 953 000	1 953 000	218 000	
     z toho na krytie úrokov úverov so ŠZ  (VPS, FNM)		2 661 021	2 709 771	
2. Zdroje obstarávania DHM a DNM (investícií)	4 214 322	4 214 322	0	
    z toho Investičný transfer zo ŠR	505 000	505 000		
               Dočerpanie investičných úverov	1 588 929	1 588 929		
               Program ISPA+VPS	2 120 393	2 120 393		
               Odpisy	0	0		
3. Iné príjmy (na krytie dlhovej služby)	1 000 000	3 664 507	3 664 507	
    z toho Doplatok úhrady z FNM SR	1 000 000	1 000 000	1 000 000	
	 VPS, resp. FNM SR		1 188 553	1 188 553	
	  FNM SR		623 074	623 074	
	 odpustenie vrátenia NFV		852 880	852 880	
Nedostatok zdrojov celkom	10 019 309	4 693 781	1 979 730	
1. Na krytie nákladov	3 916 513	1 255 492	167 441	
2. Na krytie obstarávania DHM a DNM	1 703 000	1 703 000	77 000	
3. Na krytie dlhovej služby	4 399 796	1 735 289	1 735 289	

V uvedenom prehľade výdajov nie sú zahrnuté vyrubené penále VPI voči ŽSR vo výške 
6 087 529 tis. Sk, umorovanie záväzkov z obchodného styku súvisiacich so žel. dopravnou cestou vo výške 2 345 275 tis. Sk a ďalšie výdaje na obstarávanie investícií na akcie zmluvne zabezpečené, zatiaľ nefaktúrované (očakávaný nárast výdajov do 2 000 000 tis. Sk)

Z finančného plánu na rok 2003 po zohľadnení reštrikčných opatrení prijatých ŽSR (časť 4.1.1. materiálu) a uznesení vlády v realizácii, vyplývajú pre ŽSR v roku 2003 výdavky a príjmy (vrátane prevzatej konsolidačnej funkcie):
Oblasť/náplň	Objem	Riešenie	
1. Náklady celkom			
-	splátky úrokov z úverov so štátnou zárukou (vrátane úrokov z úverov so štátnou zárukou prijatých v roku 2002, ktoré boli vylúčené z EON z ZVVZ na rok 2003)	2 661 021 tis. Sk
	štát (časť 5.1.)	
-	splátka úrokov k záväzku voči MF SR (1 300 mil. Sk)	48 750 tis. Sk	ŽSR (časť 4.1.)	
-	splátky úrokov z úverov bez štátnej záruky	120 441 tis. Sk	ŽSR (časť 4.1.)	
-	náklady na správu, údržbu a likvidáciu prebytoč. majetku	265 000 tis. Sk	ŽSR (časť 4.1.)	
2. Obstarávanie DHM a DNM (investície):			
-	výdaje spojené s vysporiadaním sa s nevysporiadaným nehnuteľným majetkom, ktorý je užívaný ŽS,a. s. a po vysporiadaní bude vložený do ŽS,a. s.	77 000 tis. Sk	ŽSR (časť 4.1.)	
3. Dlhová služba celkom (bez úrokov z úverov):			
-	splátky istín z úverov so štátnou zárukou	623 074 tis. Sk	štát (časť 5.1.)	
-	splátky istín z úverov bez štátnej záruky	1 572 211 tis. Sk	ŽSR (časť 4.1.)	
-	splácanie starých záväzkov voči VPI (bez záväzkov z obchodného styku a bez penále zo strany VPI).	2 188 553 tis. Sk		
-	splácanie dlhu ŽSR voči ŠFA - Zmluva o návratnom poskytnutí prostriedkov zo Štátnych finančných aktív č. 2586/2001-KM/a zo dňa 1.8.2001, uzavretá medzi MF SR a ŽSR vyplýva povinnosť splatiť čiastku	325 000 tis. Sk	štát (časť 5.1.)	
-	splatenie dlhu ŽSR voči štátu - vyplýva zo Zmluvy o podmienkach poskytnutia a splatenia návratnej finančnej výpomoci č.13/417/98-47 zo dňa uzatvorenej s MF SR v súvislosti s dovozom traťových mechanizmov z účtu zadlženosti Ruskej federácie voči Slovenskej republike	527 880 tis. Sk	štát (časť 5.1.)	
-	splatenie ostatných finančných záväzkov	163 078 tis. Sk	ŽSR (časť 4.1.)	
Na krytie konsolidačnej funkcie ŽSR v roku 2003 je potrebných  8 572 008 tis. Sk.
Príjmy z konsolidačnej funkcie ŽSR v roku 2003 sa predpokladajú :
-	z realizovaných prevodov vlastníctva a prenájmov nepotrebného nehnuteľného majetku vo finančnom objeme..............................................................	218 000 tis. Sk
-	doplatok úhrady z FNM ........................................................	1 000 000 tis. Sk

Nedostatok zdrojov na krytie Konsolidačnej funkcie (bez umorovania záväzkov z obchodného styku a vyrubeného penále od VPI) ..........................	7 305 258 tis. Sk.

4. Návrh opatrení na riešenie finančnej situácie zo strany ŽSR

4.1.1. Opatrenia na úrovni  ŽSR prijaté na zabezpečenie hospodárenia v roku 2003 

Na zasadnutí Správnej rady ŽSR dňa 11.2.2003 boli prijaté nasledovné hlavné úlohy na rok 2003, ktorých realizáciou sa sleduje cieľ riešiť nepriaznivú situáciu na ŽSR. Zodpovednými za splnenie týchto úloh sú Správna rada ŽSR a generálny riaditeľ ŽSR. Ide o tieto úlohy: 
•	Dosah redukcie objednaných výkonov na vybraných tratiach a  zabezpečenie dodržania neprekročiteľnej výšky neinvestičného transferu zo štátneho rozpočtu (2 300 mil. Sk) na krytie straty z výkonov vo verejnom záujme v r. 2003  zapracovať do vnútropodnikových opatrení ŽSR a všetkých organizačných jednotiek. Tieto opatrenia implementovať do vnútorných noriem v oblasti riadenia a organizácie prevádzky tak, aby boli naplnené hodnoty redukcií nákladov  v zmysle dokumentov schválených vedením ŽSR a Správnou radou ŽSR k tejto problematike. 
Úspora: 	1 093 669 tis. Sk
•	Aktualizovať systém sledovania nákladov a výnosov pre účely ekonomického vyhodnotenia  a pripraviť univerzálny systém postupových krokov, vrátane súpisu činností a opatrení, ktoré bude potrebné realizovať na dráhe pri:
-	redukciách rozsahu výkonov na dráhach, rušenia dopravy na dráhach,
-	zrušenia dráh, prevodu dráh na VÚC, resp. iné subjekty.
Úspora: 	nedá sa v súčasnosti vyčísliť; umožní operatívne reagovať, prijímať opatrenia na elimináciu dosahov zo zmeny rozsahu výkonov
•	V priebehu roku 2003 pripravovať implementáciu nového systému ekonomického riadenia ŽDC (NSVER-ŽDC) v SAP R/3, aby tento systém mohol byť uvedený do prevádzky k 1.1.2004.
Úspora: 	nedá sa v súčasnosti vyčísliť; cieľom je prostredníctvom vnútropodnikových cien za jednotlivé výkony a benchmarkingu prijímať rozhodnutia na zefektívnenie činnosti
•	Na základe analýzy ostatných činností a činností VOJ pre hlavnú činnosť a externé prostredie aktualizovať program transformácie a reštrukturalizácie VOJ s cieľom zaviesť racionálny a efektívny systém obslužných činností na ŽSR.
Úspora: 	300 000 tis. Sk
•	Pokračovať v procese transformácie vo vzťahu k riešeniu otázky zamestnanosti a naplnenia predpokladaného zníženia zamestnancov v roku 2003 o 2.423 oproti  stop stavu k 31.12.2002, z toho v 1. etape 1004 zamestnancov.
Úspora: 	480 094 tis. Sk
•	Zabezpečenie finančného krytia konsolidačnej funkcie, dlhovej služby a obstarávania HI a NI riešiť v spolupráci so štátnou správou a v súlade so závermi, uvedenými v ”Informácii o otvorených problémoch pri tvorbe rozpočtu ŽSR vo väzbe na finančné vzťahy medzi ŽSR a štátom v roku 2003”, prerokovanej na Správnej rade ŽSR dňa 14.11.2002. S tým cieľom pripraviť na rokovanie vlády SR koncepciu riešenia (sanácie) dlhovej služby a konsolidačnej funkcie.
Úspora: 	výška dodatočných nákladov na krytie z cudzích zdrojov; 
•	Nadväzne na výsledky analýzy rozpracovanosti v investičnej výstavbe vypracovať racionálny plán obstarávania HI a NI s nasledovným poradím priorít:
-	akcie na hlavných tratiach podľa menovitého rozpisu investičného transferu zo štátneho rozpočtu a programu ISPA,
-	akcie na zabezpečenie základnej prevádzkyschopnosti a bezpečnosti,
-	akcie smerujúce k úspore živej práce,
-	akcie na vysporiadanie majetku, ktorý bude po vysporiadaní následne vložený do ŽS, a. s. v súlade s Projektom TaR ŽSR,
-	ostatné akcie na sieti ŽSR utlmiť , resp. nezačínať nové akcie.
-	V roku 2003 realizovať len tie investičné akcie, ktoré majú zabezpečené finančné krytie. 
Pokles oproti pôvodnej minimálnej potrebe: 	2 785 678 tis. Sk
•	Vzhľadom na ustanovenia smernice EURÓPSKEHO PARLAMENTU A  RADY 2001/14/ES z 26. februára 2001o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii, zabezpečiť Vyhlásenie o sieti na rok 2004 v súlade s touto smernicou a nový cenník za používanie železničnej infraštruktúry na rok 2004.
Dosahy okamžitých opatrení (efekty) vo vnútri ŽSR podľa jednotlivých položiek kalkulačného vzorca EON ZVVZ sú uvedené v prílohe č. 3.
Okrem uvedených opatrení ŽSR komplexne prehodnotia v roku 2003 vnútorné predpisy pre oblasť financovania, práce s pohľadávkami a nakladanie s majetkom.

4.1.2. Dodatočné opatrenia na úrovni  ŽSR na zabezpečenie financovania potrieb vo väzbe na opatrenia štátu prijaté pre rok 2003 

Realizáciou opatrení na úrovni štátu (časť 5.1.) ŽSR kalkulujú s ďalšou potrebou krytia v objeme 4 693 781 tis. Sk (z toho konsolidačná funkcia 1 979 730 tis. Sk), ktoré ŽSR navrhujú riešiť nasledovne:
1. Na krytie nákladov
- strata zo správy prebytočného majetku
- úroky z fin. záv. bez št. záruky
- ekonomicky neoprávnené náklady	
47 000 tis. Sk
568 538 tis. Sk
639 954 tis. Sk	
- zvýšenie výnosov SHM
- EON ZVVZ 2003
- prehodnotiť možnosť ďalších vnútorných opatrení, nové strednodobé úvery	
2. Na krytie obstarávania DHM, DNM
- splatenie záv. z minulých období
- vysporiadanie majetku pre ŽS, a. s.	
1 626 000 tis. Sk
77 000 tis. Sk	
-vlastné zdroje
-výkon len už rozpracovaného (5 mil. Sk)	
3. Na krytie dlhovej služby
-splátky istín z fin. záv. bez št. záruky	
1 735 289 tis. Sk	
- nové strednodobé úvery	
•	Pre minimalizáciu dosahov na štátny rozpočet ŽSR vstúpia do rokovania so Sociálnou poisťovňou o dohode splátkového kalendára k úhrade 1 188 553 tis. Sk na obdobie 4-5 rokov. Konsolidačnú funkciu tvorí čiastka 913 mil. Sk, avšak potreba celého splatenia dlhu a vytvorenia tak zákonnej platformy pre rokovania o odpustení penále si vyžaduje spoluúčasť štátu na riešení. Vzhľadom na uvedené sa v roku 2003 kalkuluje s alternatívou, že záväzky voči SP v objem 188 553 tis. Sk v roku 2003 nie sú zatiaľ zdrojovo pokryté.
•	ŽSR zabezpečia v roku 2003 plynulé financovanie záväzkov voči verejnoprávnym inštitúciám a nezvyšovanie dlhu.
4.2.  Systémové opatrenia na úrovni  ŽSR k zefektívneniu hospodárenia
Pre zabezpečenie riadenia na zdravej finančnej báze a definovaných cieľov v časti 2. materiálu je nevyhnutné okrem zabezpečenia finančného krytia výkonov vo verejnom záujme a konsolidačnej funkcie doriešiť ďalšie oblasti.
Boli spracované dva varianty vývoja ŽSR.
V prílohách č. 6a,b,c,d,e je uvedená prognóza vývoja ekonomiky ŽSR ”ZÁKLADNÝ VARIANT” podľa nasledovných podmienok:
-	východiskové organizačné a ekonomické podmienky sú na úrovni r. 2003;
-	náklady, priemerná mzda, neinvestičný transfer zo ŠR, tržby sú s premietnutím len vplyvu inflácie podľa prognózy  NBS (v roku 2004 - 7,4 %; 2005 - 3,7 %; 2006 - 2,8 %,  2007 - 2,8 %);
-	bez zmien v systéme riadenia a zamestnanosti ŽSR, bez zmien vo vzťahoch so štátom, bez zmien v spoplatňovaní ŽDC (systém bude pracovať bez zásadných zmien);
-	investície do železničnej infraštruktúry vychádzajú so schválenej ”Stratégie ŽSR do r. 2010”, ktorá je najmä priemetom medzinárodných dohovorov o koridorových stavbách. Potreba chýbajúcich zdrojov nie je riešená novými úvermi (pozri prílohu č.6e)
Majetkové bilancie a cash-flow podľa tohoto variantu sú ”modelovým” priemetom všetkých potrebných finančných potrieb do roku 2007. 
Zo základného variantu vývoja vyplýva, že neriešením situácie na ŽSR kumulatívne narastie celková strata ŽSR do roku 2007 na 24,5 mld Sk, celkový deficit zdrojov sa prehĺbi o 55 mld Sk  a vlastné imanie klesne na 8,5 mld Sk.
Upravený základný variant uvedený v prílohách č. 8, 8a – 8d je priemetom rozhodnutí dlhodobého charakteru, ktoré sa začali pripravovať v rámci pilotných projektov k Projektu transformácie a reštrukturalizácie ŽSR a v súčasnosti sú v implementačnej fáze: 
•	Zmena systému riadenia na základe analýzy procesnej mapy, ktorá smeruje k zefektívneniu organizačnej štruktúry na strednej a najvyššej úrovni riadenia, k odčleňovaniu podporných a doplnkových služieb (vnútorných organizačných jednotiek ŽSR), outsorsingu procesov, resp. podprocesov, optimalizácii procesov. V súčasnosti je spracovaná procesná mapa ŽSR.
•	Zavedenie vnútorného auditu, ktorého zavedenie ako kontrolného systému pokrývajúceho všetky vnútropodnikové procesy má za účel obmedzenie rizík existujúcich v rámci organizácie a zvýšenie efektívnosti procesu.
•	Zavedenie nového systému vnútorného ekonomického riadenia na ŽSR (controlling na ŽDC). Cieľom jeho zavedenia je priradenie zodpovednosti sa výkony, náklady, zvýšenie efektívnosti, benchmarking. V súčasnosti sú dokončované práce na mapovaní tokov nákladov a pristupuje sa k implementačnej fáze. 
•	Predaj nepotrebného majetku ŽSR oceneného podľa zostatkovej hodnoty (postupne do roku 2007 vo výške 1 100 mil. Sk).
•	Investície do železničnej infraštruktúry sú uvažované v rozsahu potreby (pozri prílohu č.6e) s finančným krytím do úrovne 3 450 mil. Sk, čo predstavuje viacmenej len investície na úrovni grantu ISPA a spoluúčasti štátu dotáciou z VPS k nej na základe podpísaných memoránd (koridorové stavby).
•	Prevzatie istín úverov so štátnou zárukou k 01.01.2004 do štátneho dlhu v rozsahu pohľadávky ŽSR voči štátu za roky 1994-2001 v objeme 12 111 005 tis. Sk a za rok 2002 v objeme 1 520 270 tis. Sk (celkom 13 631 275 tis. Sk). Celkový objem bude znížený v prípade krytia úhrady záväzkov voči Sociálnej poisťovni v objeme 1 188 553 tis. Sk zo strany štátu o túto sumu. 
Zavedením týchto opatrení sa predpokladajú nasledovné efekty:
-	zvýšenie produktivity v roku 2007/2003 o 531 vlkm/zam – ako vplyv úspory zamestnancov; zvýšenie produktivity z pridanej hodnoty o  7 302 Sk/zam (východiskové podmienky_poplatok za používanie DC konštantný, rastie potreba dotácie zo ŠR, ktorá sa nepremieta do pridanej hodnoty).
-	úspora 3000 - 5000 zamestnancov do roku 2007 podľa rozhodnutí o odčleňovaní VOJ.
-	vplyvom aplikácie procesnej analýzy a opatrení s ňou súvisiacich (príloha č.7) je očakávaná úspora nákladov, ako rozdiel poklesu spotrebovaných vnútropodnikových výkonov a rastu externe nakupovaných výkonov (nákup len požadovaných výkonov).
-	zlepšenie  hodnoty prevádzkového hospodárskeho výsledku do roku 2007 v porovnaní s rokom 2003 o 960 mil.Sk (s prihliadnutím na úbytok externých tržieb na VOJ, ktoré budú od ŽSR odčleňované) - pozri prílohu  8. 
Z upraveného variantu vyplýva, že len systémovými opatreniami na úrovni ŽSR a prevzatím istín úverov do štátneho dlhu vo výške pohľadávky za výkony vo verejnom záujme (1994-2002) sa finančná stabilita ŽSR nezabezpečí. Z projekcie v horizonte roku 2007 (príloha č. 8a –8d) vyplýva celkový deficit zdrojov  991,800 mil. Sk, a to len  z titulu nepokrytia výdavkov na investičnú výstavbu.

5. Opatrenia zo strany štátu ako podpora zabezpečenia dlhodobej ekonomickej stabilizácie ŽSR

5.1. Opatrenia zo strany štátu v roku 2003 

Prijatými opatreniami ŽSR nie sú schopné riešiť finančnú situáciu v roku 2003 komplexne, zostávajú nekryté finančné záväzky a potreby, ktoré navrhujeme z pozície štátu v roku 2003 riešiť následovne:
1.	Zabezpečiť odpustenie (§46 ods. 5 zákona č. 303/1995 Z.z.) dlžnej čiastky nárokovateľnej štátom na základe návratnej finančnej výpomoci v rámci deblokácie ruského dlhu, vrátane úrokov z omeškania (príloha č.11). 
Celková čiastka  istina 	527 880 tis. Sk
                          úroky z omeškania (odhad 580 mil. Sk)	t. č. nevyrubené
2.	Zabezpečiť zmenu Zmluvy o návratnom poskytnutí prostriedkov Štátnych finančných aktív č.2568/2001-KM/a zo dňa 01.08.2001. Splátku istiny roku 2003 riešiť odkladom. V roku 2004 zvážiť ako alternatívu uzavretie zmluvy medzi FNM a ŽSR o pristúpení k dlhu a každoročne až do termínu splatenia záväzku zapracovať do rozpočtu FNM SR na príslušný rok splatnú sumu istín a úrokov.
Celková čiastka istina	325 000 tis. Sk

3.	Zabezpečiť priame zdroje, resp. štátnu záruku na krytie splátok úrokov z úverov so štátnou zárukou splatných v roku 2003 a použitie prostriedkov FNM SR na krytie splátok istín z úverov so štátnou zárukou splatných v roku 2003. 
Celková čiastka istina	623 074 tis. Sk
                            úroky	  2 661 021 tis. Sk
4.	Návrhy na riešenie uvedené v bodoch 2 - 4 predstavujú celkovú čiastku nových príjmov pre ŽSR v roku 2003 vo výške	4 136 975 tis. Sk
5.	Z celkového objemu nedostatku prostriedkov v roku 2003 (10 019 309 tis. Sk) po zohľadnení opatrení ŽSR (časť 4.1.) a opatrení štátu (body 2-5) vyplýva potreba zabezpečenia finančných zdrojov v objeme 4 693 781 tis. Sk, ktorých krytie zabezpečia ŽSR podľa časti 4.1.2. (bez riešenia dlhu ŽSR voči Sociálnej poisťovni spred 01.01.2002 v objeme 1 188 553 tis. Sk)
6.	Pripraviť k 01.01.2004  1.etapu prevzatia dlhovej služby na štát - prevod istín úverov so štátnou zárukou vo výške zodpovedajúcej pohľadávke ŽSR voči štátu za roky 1994-2002. Upravený základný model (príloha č.8) vychádza z predpokladu prevzatia do štátneho dlhu následných istín úverov poskytnutých: – Depfa Investment Bank (II) v objeme 934 609 tis. Sk, Európskou investičnou bankou v objeme 6 875 170 tis. Sk, Všeobecnou úverovou bankou v objeme 4 321 496 tis. Sk (pri výbere úverov prechádzajúcich do štátneho dlhu brané do úvahy časové hľadisko).
7.	Pre zabezpečenie ekonomických a finančných ukazovateľov projektovaných k roku 2007 a ďalšie nezvyšovanie dlhov je zo strany štátu potrebné:

A. Dotácia na VVZ
	Rok 2004	Rok 2005	Rok 2006	Rok 2007	
Neinvestičný transfer zo ŠR na výkony vo verejnom záujme (mil. Sk)	3 110,0	3 523,6	3 851,7	4 188,9	
Rozsah udržiavaných a riadených tratí (km)	3657	3657	3657	3657	

B. dotácia na modernizáciu železničnej siete
	Rok 2004	Rok 2005	Rok 2006	Rok 2007	
Investičný transfer zo ŠR (mil. Sk)	3 450,0	3 450,0	3 450,0	3 450,0	

C. zabezpečenie krytia splátok finančných záväzkov 
	Rok 2004	Rok 2005	Rok 2006	Rok 2007	
Konsolidačná funkcia (mil. Sk)	3 482,2	2 602,3	2 553,1	11 317,0	
z toho					
Splácanie úverov so štátnou zárukou a záväzkov voči MF SR	2 592,2	2 726,8	2 789,0	11 399,2	
Vysporiadanie nevysp. majetku (investície)	110,0	130,0	130,0	50,0	

D. Prevzatie dlhovej služby na štát vo výške pohľadávky ŽSR voči štátu k 1.1.2004.
E. Žiadne dodatočné daňové vplyvy vyplývajúcich z plnenia plánu Konsolidačnej funkcie zo strany štátu.

5.2. Systémové opatrenia na úrovni  štátu pre dosiahnutie stabilizácie 

•	prehodnotiť stratégiu štátnej dopravnej politiky - vymedziť (verejný záujem):
-	rozsah prevádzkyschopnej infraštruktúry v nadväznosti na náklady na údržbu, požadované kvalitatívne štandardy jednotlivých úsekov s priemetom na rozsah údržby (prehodnotiť aj kategorizáciu dráh vo väzbe na pripravované transformačné projekty regionálnych dráh);
-	záväzné finančné rámce pre rozvoj železničnej infraštruktúry a alokácia;
-	zámery a úlohy z hľadiska pripravenosti pôsobenia liberalizovanom trhu;
-	jednoznačne definovať obsah výkonov vo verejnom záujme pri prevádzkovaní dráh pri súčasnom zadefinovaní minimálnej dopravnej obslužnosti sídiel na území SR, ktorá by mala byť financovaná zo štátneho rozpočtu, rozpočtov VÚC a obcí; pripraviť návrh rámcovej zmluvy na obdobie 5 rokov;
-	nadväzne na definíciu výkonov vo verejnom záujme vydať všeobecne platný predpis pre stanovovanie a posudzovanie ekonomicky oprávnených nákladov, stanoviť výšku primeraného zisku pre vvz pri prevádzkovaní dráh, stanoviť pravidlá financovania výkonov vo verejnom záujme a rozvoja siete. Vzhľadom na vysokú cenovú úroveň ŽSR v porovnaní s vybranými krajinami Európy je potrebné postupne do cieľového obdobia zreálniť tieto ceny. Podľa Smernice EP č.2001/14/ES stanoví ceny za dopravnú cestu ŽSR ako manažér infraštruktúry, a preto na základe vyššie uvedených vymedzení zo strany MDPT SR určiť dosahy cenotvorby za používanie železničnej infraštruktúry v zmysle európskej legislatívy na štátny rozpočet a tieto kryť.
•	v týchto súvislostiach súčasne novelizovať zákon č. 164/1996 Z.z. o dráhach a vydať vyhlášky z neho vyplývajúce (napr. stavebný a technický poriadok, vymedzenie EON), definovať regulačný orgán v zmysle Smernice  EP č. 2001/14/ES čl. 30, resp. vydať nové normy a zabezpečiť súlad noriem súčasne platných s platnými smernicami a nariadeniami EU.
•	realizovať program finančnej sanácie a rozdiel medzi príjmami a výdajmi vyplývajúcimi z konsolidačnej funkcie riešiť výlučne s priamym napojením na štátny rozpočet (investičné aj neinvestičné transfery) za podmienky účelového viazania prostriedkov, teda nie prostredníctvom zmluvy o výkonoch vo verejnom záujme. Vo väzbe na uvedené rozšíriť štruktúru programového rozpočtovania o podprogram ”Konsolidačná funkcia”.
•	nájsť riešenie z platenia dlžnej sumy voči Sociálnej poisťovni, ktorá vznikla ešte pred rozdelením ŽSR na dva samostatné subjekty. 
•	nájsť riešenie na zamedzenie dodatočných výdavkov vyvolaných daňovými účinkami realizovanej konsolidačnej funkcie. 
•	VOJ odčleňovať v súlade s Projektom transformácie a reštrukturalizácie, predaj podielu štátu v ŽS, a. s.  -  výnos stanoviť ako príjem kapitoly MDPT SR a následne použiť na oddlženie ŽSR.
•	transformačné a prípadné privatizačné procesy realizovať v postupových etapách: 
1. konsolidácia podniku, resp. jeho častí;  2. komercionalizácia s jasne stanovenými cieľmi ekonomickej úspešnosti; 3. prípadná privatizácia na základe dlhodobej rozvojovej koncepcie a obchodnej politiky.
•	finančnú konsolidáciu riešiť v súlade s Bielou knihou EÚ. Externé náklady musia umožniť rozvoj infraštruktúry, ktorá by podporila intermodalitu, najmä železničných tratí a ponúkla by environmentálne priaznivejšiu alternatívu.
•	vykonať právnu analýzu opatrení zo strany štátu na zabezpečenie finančnej stabilizácie a sanácie ŽSR a prijať rozhodnutie o možnosti riešenia finančnej sanácie ŽSR formou osobitného zákona, keďže jednotlivé finančné opatrenia zo strany štátu na úhradu konsolidačnej funkcie (štátna pomoc) majú spätný vplyv na finančné povinnosti ŽSR voči štátu.

6. Kontrolný mechanizmus

6.1 ÚROVEŇ REALIZÁCIE KONTROLNEJ ČINNOSTI

Úroveň orgánov štátnej správy a vedenia ŽSR
Postavenie Železníc SR je vymedzené zákonom č. 258/1993 Z.z. o Železniciach SR v znení neskorších predpisov. Na základe zákona sú orgánmi železníc správna rada a generálny riaditeľ, ktorých vymenováva a odvoláva minister dopravy. Správna rada  dozerá na činnosť generálneho riaditeľa, na funkčnosť riadenia, na činnosť železníc a ich hospodárnosť. Ministerstvo dopravy, pôšt a telekomunikácií SR kontroluje najmä hospodárenie s finančnými prostriedkami poskytnutými zo štátneho rozpočtu, dozerá na plnenie záväzkov vo verejnom záujme a na presadzovanie zásad štátnej dopravnej politiky. V súlade so zákonom 286/2002 Z.z. o štátnom dlhu a štátnych zárukách je členom Správnej rady ŽSR aj zástupca ministerstva financií.
ŽSR zostavujú stratégiu, ročné podnikateľské plány a plán obstarania HI a NI ako hlavné zámery rozvoja spoločnosti, ktorých schválenie podlieha do kompetencie správnej rady. Po schválení sú parametre a ukazovatele v nich stanovené pre vedenie záväzné.
Ďalšími kontrolnými orgánmi realizujúcich kontrolu hospodárenia sú najmä útvary kontroly a interného auditu ŽSR, MDPT SR.

Úroveň orgánov vlády SR
Na základe príslušných rozhodnutí vlády SR k Návrhu ekonomickej transformácie a stabilizácie ŽSR, Projektu transformácie a reštrukturalizácie ŽSR, zmluvných dokumentov k úverom so štátnou zárukou a zmluvám o návratných finančných výpomociach, ako aj tohoto materiálu, sú niekoľkokrát ročne predkladané MDPT SR a MF SR podklady k vyhodnoteniu jednotlivých ekonomických projektov.

6.2. OBLASTI KONTROLNÉHO MECHANIZMU

6.2.1. Ekonomická oblasť – kompetencia ŽSR

A. Plynulé financovanie záväzkov voči verejnoprávnym inštitúciám a daňovým úradom a nezvyšovanie dlhu.
B. Investície do železničnej infraštruktúry z vlastných zdrojov realizovať pri splnení podmienky nezvyšovania celkového zadĺženia.
C. Od roku 2004 zavedenie nového systému vnútorného ekonomického riadenia železničnej dopravnej cesty, investičného controllingu a spracovať systém pre zavedenie cash manažmentu.
D. Zabezpečiť trend vývoja ekonomických a finančných ukazovateľov
•	Koeficient samofinancovania   (trend rastúci, minimálne 30%) 
(Vlastné imanie / Aktíva)*100
•	Celková úverová zadĺženosť (trend klesajúci na úroveň 50% v cieľovom roku) 
(Bankové úvery / Vlastné imanie )*100
•	Prevádzkový hospodársky výsledok (zvyšovanie prevádzkového HV s cieľom dosiahnuť kladný prevádzkový HV) 
•	Produktivita práce z pridanej hodnoty (trend rastúci) 
(Pridaná hodnota / priemerný prepočítaný počet zamestnancov)
E. Zamestnanosť
Zníženie počtu zamestnancov sa môže odvíjať kontinuálne od realizovaných opatrení v oblasti organizačnej štruktúry a racionalizácie činností a modernizácou technickej základne podmienenou investíciami:

	Rok 2004	Rok 2005	Rok 2006	Rok 2007	
Priemerný prepočítaný stav zamestnancov	19 971	19 283	18 399	17 674	
Zmena	- 1 577	- 688	 - 884	- 725	

6.2.2. Opatrenia Správnej rady konanej 15. 5. 2003

-	zabezpečiť maximálne hospodárne obstarávanie materiálov, prác a výkonov pre prevádzku železničnej dopravnej cesty SR v správe ŽSR s úrovňou neprevyšujúcou náklady podľa schváleného podnikateľského plánu ŽSR pre rok 2003

          T = v priebehu roka 2003

-	pokračovať v plnom rozsahu a určených resp. potrebných termínoch v príprave projektov modernizácie zariadení železničnej dopravnej cesty SR v správe ŽSR, ktoré sú určené, resp. u ktorých sú reálne predpoklady na realizáciu s použitím zdrojov predvstupových (PHARE, ISPA), kohéznych a štrukturálnych fondov Európskej únie

          T = priebežne a v určených termínoch

-	realizovať závery zo zápisu z pracovného stretnutia vedúcich funkcionárov MDPT SR a MF SR k pokračovaniu investičnej výstavby na ŽSR v roku 2003 (rokovanie zo dňa 
28. 4. 2003):

a)	zastaviť okamžite (v realizovateľnom termíne od 1. 6. 2003) všetky investičné akcie, ktoré nie sú kryté finančnými zdrojmi,

T = od 1. 6. 2003

b)	1. pripraviť pre MDPT SR zoznam investičných akcií, týkajúcich sa ŽDC SR v správe ŽSR, ktoré sú nevyhnutné pre zabezpečenie bezpečnosti a plynulosti železničnej prevádzky a tie, ktorých pozastavením by vznikli škody pre ŽSR

   T = 21. 5. 2003

2. pripraviť pre MDPT SR zoznam investičných projektov, potrebných pre   čerpanie fondov EÚ

								    T = 31. 5. 2003

6.2.3. Sociálna oblasť
 
-	v spolupráci so ZSSK prehodnotiť súčasne platnú Kolektívnu zmluvu ŽSR a ZSSK na roky 2002 a 2003 s cieľom objektivizácie a aktualizácie sociálnych výdavkov podľa predmetu činnosti oboch spoločností
-	prostredníctvom kolektívneho vyjednávania pri uzatváraní kolektívnej zmluvy na rok 2004 a ďalej, nevytvárať sociálne záväzky, ktoré nezodpovedajú ekonomickým možnostiam ŽSR,

Dodržanie  ekonomických a finančných kritérií podľa kontrolného mechanizmu ŽSR (hlavne vody D a E) je podmienené a úzko previazané na  účasť štátu.

6.3. PERIODICITA VYHODNOCOVANIA 

A. Vedenie ŽSR			mesačne
B. Správna rada ŽSR		polročne (september – za 1. polrok, marec- za rok)
C. Vedenie MDPT SR		polročne (marec, september)
D. Vláda SR 			polročne (apríl, október)

7. Záver
Návrh riešenia Konsolidačnej funkcie ŽSR a postupného oddlženia ŽSR s cieľom vytvoriť v podmienkach SR manažéra infraštruktúry v súlade so Smernicami EÚ si bude vyžadovať značné množstvo opatrení v oblasti koncepčnej, ekonomickej (vrátane dosahov na štátny rozpočet) i legislatívnej.  Základné okruhy opatrení sú premietnuté do návrhu uznesenia vlády SR k predkladanému materiálu.